Arctic Star

Arctic Star er en britisk militær kampanjemedalje tildelt for tjeneste utenlands under andre verdenskrig.

Medaljen blir tildelt for operasjonell tjeneste, uavhengig av lengde, nord for polarsirkelen mellom 3. september 1939 og 8. mai 1945.«Arctic Star», gov.uk, besøkt 8. juli 2013.

Arctic Star er utformet som en stjerne med seks tagger og er laget av bronse.«First Arctic Star medals already in production», Ministry of Defence, 5. mars 2013. Besøkt 30. desember 2013 Forsiden har en midtmedaljong som viser kong Georg VIs kronede monogram omgitt av en bord med innskriften «THE ARCTIC STAR». Baksiden er slett, men kan i noen tilfeller ha mottagerens navn inngravert. Medaljen er opphengt i et bånd i fargene til de tre britiske våpengrenene, mørk blått, rødt og lyst blått. I sentrum er det en hvit stripe med svarte kanter som representerer Arktis.

Medaljen ble formelt godkjent av dronning Elizabeth II og satt i produksjon i 2013.  De første tildelingene kom også i 2013.«Honoured at last: Heroes of the Arctic convoys, the "worst journey on the world"», mirror.co.uk, 19. mars 2013, besøkt 8. juli 2013.

I 2014 ble Håkon Nilsen hedret med Arctic Star post mortem etter å ha deltatt i 20 Murmansk-konvoier da han var beskikket om bord KNM «Stord».«Håkon Nilsen hedret post mortem», Stavanger Aftenblad, 9. oktober 2014, del 2, s. 10.«Som den aller første norske krigsveteran er stavangermannen Håkon Nilsen (1913-1976), hedret post mortem for sin krigsinnsats med den britiske utmerkelsen Arctic Star for å ha vært beskikket som torpedokommandør i hele atten Murmansk-konvoier under andre verdenskrig ombord den norske norske torpedojageren «Stord».» Winston Churchill beskrev disse konvoiene som «verdens verste reise».«Arctic Convoys 1941-45: 'The worst journey in the world'», The Independent, 20. oktober 2011. Lest 7. januar 2015. Sitat: «Winston Churchill called the Allied Arctic convoys to Russia between 1941 and 1945 “the worst journey in the world”.»

Båndstripe for Arctic Star100px 

Se også
1939–1945 Star
Air Crew Europe Star
Africa Star
Atlantic Star
Burma Star
France and Germany Star
Italy Star
Pacific Star

Referanser

Kategori:Britiske militære utmerkelser